Όλε Χάλμπεργκ

Ο Όλε Χάλμπεργκ (Μπρούνφλο, 13 Ιουλίου 1903 – Έστερσουντ, 31 Ιανουαρίου 1996) ήταν Σουηδός αθλητής του άλματος εις μήκος.

Γεννήθηκε το 1903 στο Μπρούνφλο και ήταν αθλητής της ΙΦ Κάστορ Έστερσουντ. Στο Σουηδικό πρωτάθλημα στίβου κατέκτησε το χρυσό μετάλλιο οκτώ φορές (1925, 1926, 1927, 1928, 1929, 1930, 1932, 1934). Το 1930 αναδείχθηκε πρωταθλητής στο Αγγλικό πρωτάθλημα στίβου. 

Στις 21 Αυγούστου του 1927 (στο Σουηδικό πρωτάθλημα στίβου στη Στοκχόλμη), πέτυχε νέο σουηδικό ρεκόρ με άλμα 7,47 μ., το οποίο διατηρούσε από το 1924 (7,39 μ.) ο Βίλιαμ Μπγιέρνεμαν. Ο Χάλμπεργκ βελτίωσε ξανά το σουηδικό ρεκόρ το 1928 (7,50 μ.) και το 1929 (7,51 μ.). Το 1934 έχασε το ρεκόρ του από τον Έρικ Σβένσον (7,53 μ.), αλλά αργότερα το ίδιο έτος κατάφερε να σπάσει το ρεκόρ.

Στους πρώτους Διεθνείς αγώνες στίβου Φινλανδίας-Σουηδίας του Ελσίνκι το 1925 κέρδισε τη 2η θέση (6,94 μ.).Εφημερίδα Helsingin Sanomat 6.9. ja 7.9. v. 1925, Ανακτήθηκε 25 Νοεμβρίου 2020 Το 1927 (7,22 μ.) στη Στοκχόλμη και το 1929 (7,46 μ.) στo Ελσίνκι κατέκτησε την 1η θέση.Εφημερίδα Helsingin Sanomat 11.9. ja 12.9. v. 1927, Ανακτήθηκε 25 Νοεμβρίου 2020Εφημερίδα Helsingin Sanomat 8.9. ja 9.9. v. 1929, Ανακτήθηκε 25 Νοεμβρίου 2020 

Με την εθνική ομάδα στίβου της Σουηδίας συμμετείχε στους Ολυμπιακούς Αγώνες του Άμστερνταμ το 1928 όπου κατέλαβε την 10η θέση (7,18 μ.) στο άλμα εις μήκος.

Για ένα διάστημα ήταν μέλος της Σουηδικής Ομοσπονδίας Στίβου. Το 1928 τιμήθηκε με το βραβείο Stora Grabbars och Tjejers Märke για τον κλασικό αθλητισμό (ο 59ος αποδέκτης του βραβείου).Medlemmar storagrabbar.se, Ανακτήθηκε 25 Νοεμβρίου 2020Stora Grabbar & Tjejer  friidrott.se, Ανακτήθηκε 25 Νοεμβρίου 2020 Πέθανε στις 31 Ιανουαρίου 1996 στο Έστερσουντ σε ηλικία 92 ετών.

 Παραπομπές 

 Βιβλιογραφία 
 Nordisk Familjeboks Sportlexikon. Stockholm: Nordisk Familjeboks Förlags AB. 1938-1949
 Focus Presenterar Sporten 2. Stockholm: Almqvist & Wiksell/Gebers Förlag AB. 1967
 Friidrottens först och störst. Helsingborg: Stig Gustafson/Forum. 1975

Κατηγορία:Σουηδοί αθλητές του στίβου
Κατηγορία:Σουηδοί αθλητές του στίβου στους Θερινούς Ολυμπιακούς Αγώνες
Κατηγορία:Κάτοχοι μεταλλίων του Σουηδικού Πρωταθλήματος Στίβου
Κατηγορία:Μεταλλιούχοι του Βρετανικού Πρωταθλήματος Στίβου